Avoin työpaikka: Eläkeasiantuntija, Kesätyö, Ilmarinen · Manpower
Työeläkevakuuttaminen on tärkeä osa hyvinvointiyhteiskuntaa. Huolehdimme yli miljoonan suomalaisen eläketurvasta. Keräämme ja sijoitamme eläkevaroja vastuullisesti. Rakennamme parempaa työ-elämää ja edistämme työkykyä. Näin tuemme koko Suomen menestystä.
Haussa nyt Eläkeasiantuntija kesätöihin ajalle 1.5.2020-31.8.2020!
Tehtävä sisältää vanhuus- ja perhe-eläkehakemusten käsittelyä yhdessä eläkeasiantuntijoidemme kanssa. Työtehtäviin kuuluu hakemusten tutkimista ja käsittelyä eri tietojärjestelmissä. Lisäksi lisäselvitysten hankkimista ja henkilö- sekä työnantaja-asiakkaiden neuvontaa. Yhteistyötä teet pääsääntöisesti Kelan, Eläketurvakeskuksen sekä muiden eläkelaitosten kanssa ja sisäisesti eläkemuutoksia käsittelevän tiimin ja asiakaspalvelumme kanssa.
Toivomme, että sinulla on aiempaa kokemusta sosiaaliturvan parissa työskentelystä ja/tai olet opintojesi loppuvaiheessa tai vastavalmistunut esim. sosiaali- ja terveydenhuollon alalla. Olet kiinnostunut työeläkevakuuttamisesta sekä sinulla on reipas ote asiakaskontaktissa. Työkalunasi on tietokone ja sillä operointi ennestään tuttua.
Tarjoamme sinulle monipuolisen ja vastuullisen tehtäväkentän asiakkuuksien tuki -tiimissämme. Tueksesi saat asiantuntevan ja mukavan työyhteisömme.
Hyvä työelämä on meille tärkeää - tuemme sitä monella tavalla. Meillä on osaavat ihmiset ja innostava ilmapiiri. Tilamme ovat viihtyisät ja mahdollistavat moninaiset tavat työskennellä ja kohdata. Töihin Ruoholahteen pääset kätevästi niin julkisilla, pyörällä kuin autollakin.
Lähetä hakemuksesi ja ansioluettelosi mahdollisimman pian, viimeistään 25.02.2020, alla olevan Hae tehtävää -painikkeen kautta. Olemme yhteydessä kaikkiin hakijoihin prosessin etenemisestä. Tehtävää pääset hakemaan osoitteessa manpower.fi
Tehtävän tiedot: Manpower, Toimistotyö – Office Administration, Kesätyö – Summer Jobs
Työpaikan referenssi: 31318